《新湖》
清代·孙永清

积雨缘岩岫，空林明翠微。人家湖口远，鱼罱晚来稀。

独向烟中立，翛然风满衣。仙源不可问，云径是耶非。

作者简介：（1732—1790）江苏无锡人，字宏图，别字春台。乾隆三十三年举人，考授内阁中书，累迁广西巡抚。尝征广西兵镇压台湾林爽文起事。旋出驻南宁，弹压边关，筹办粮饷，以疾卒。工诗文。有《宝严斋诗集》。